কলেজে ছাত্র ভর্তির ক্ষেত্রে জাল সার্টিফিকেটের রমরমা কারবার এবার এল প্রকাশ্যে। খাস কলকাতা জয়পুরিয়া কলেজের ঘটনা । এক দুজন নয়, প্রায় পনেরোজন ছাত্রছাত্রী ২০১৪ সালে কলেজে ভর্তি হয় জাল সার্টিফিকেট নিয়ে। 
 ব্যুরো: কলেজে ছাত্র ভর্তির ক্ষেত্রে জাল সার্টিফিকেটের রমরমা কারবার এবার এল প্রকাশ্যে। খাস কলকাতা জয়পুরিয়া কলেজের ঘটনা । এক দুজন নয়, প্রায় পনেরোজন ছাত্রছাত্রী ২০১৪ সালে কলেজে ভর্তি হয় জাল সার্টিফিকেট নিয়ে।  এক বছর বাদে কলেজ জানতে পারে। কিন্তু সব জানাজানির পরেও এখনও বহাল তবিয়তে কলেজে ক্লাস করথেন জাল সার্টিফিকেটধারীরা। টাকার বিনিময়ে কলেজে ভর্তির অভিযোগ এখন আর কোনও নতুন ঘটনা নয়। আর এরই সঙ্গে গত কয়েক বছরে জাল সার্টিফিকেট নিয়ে কলেজে ভর্তির অভিযোগ উঠছে মাঝেমাঝেই। সেই অভিযোগই এবার প্রমানিত হল খাস জয়পুরিয়া কলেজে। ২০১৪ সালে কলেজে জাল এস সি, এস টি সার্টিফিকেট নিয়ে ভর্তি হয় প্রায় ১৫জন। পুরো একবছর পরে কলেজ বুঝতে পারে গোটা বিষয়টা। রীতিমত নোটিস বেরোয় তাদের নামে। প্রশাসনের তরফে নির্দিষ্টভাবে জানিয়ে দেওয়া হয় এদের সার্টিফিকেট জাল।